AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES PROTOKOLS Nr. 280

2018. gada 12.jūnijā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis, *priekšsēdētājs*

Kārlis Seržants, *priekšsēdētāja biedrs*

Kārlis Krēsliņš, *sekretārs*

Jānis Ādamsons

Jānis Ruks

**Veiko Spolītis**

**Edvīns Šnore**

**Juris Vectirāns**

**Mihails Zemļinskis**

*citas personas:*

• Iekšlietu ministrijas Pilsonības un migrācijas lietu pārvaldes priekšnieka vietniece *Maira Roze;*

• Iekšlietu ministrijas Pilsonības un migrācijas lietu pārvaldes Migrācijas nodaļas vadītāja *Ilze Briede;*

• Ārlietu ministrijas Juridiskā departamenta direktore *Sanita Pēkale;*

• Ekonomikas ministrijas Ārvalstu investīciju piesaistes nodaļas vecākais referents *Aldis Bukšs;*

• Iekšlietu ministrijas parlamentārā sekretāre *Evika Siliņa;*

• Saeimas Juridiska biroja vec.jur. padomniece *Lilita Vilsone;*

• AIKNK vec. konsultante *Ieva Barvika*, konsultantes: *Margita Markevica, Daima Sunepa, Inese Silabriede, Māris Veinalds*

**Sēdi vada:** komisijaspriekšsēdētājs A.Latkovskis

**Sēdi protokolē:** M.Markevica

**Sēdes veids:** atklāta

**Darba kārtība**:

1. Grozījums Latvijas Republikas Satversmē (1251/Lp12) 1.lasījums.

2. Grozījumi Imigrācijas likumā (1192/Lp12) 3. lasījums.

3. Dažādi.

**A.Latkovskis:** iepazīstina ar sēdes darba kārtību un aicina izskatīt darba kārtības pirmo punktu – **likumprojektu “Grozījums Latvijas Republikas Satversmē” (1251/Lp12).**

Likumprojektu iesniegusi LRA frakcijas deputātu grupa. Atbildīgā Juridiskā komisija.

Aicina deputātus paust savu attieksmi balsojot.

*Balsojums: 5 par, 0 pret, 3 atturas.*

**Lēmums:**

**-** likumprojektu “Grozījums Latvijas Republikas Satversmē” (1251/Lp12) konceptuāli atbalstīt, par to informējot atbildīgo Juridisko komisiju.

**A.Latkovskis:** aicina izskatīt darba kārtības otro punktu – **likumprojektu** **“Grozījumi Imigrācijas likumā” (1192/Lp12).** Iesniegti 32 priekšlikumi. Aicina iesniedzēju pamatot **1.priekšlikumu.**

**J.Dombrava:** skaidro, kapriekšlikums paredz 1.panta pirmās daļas 1.1 punktā izslēgt vārdus iekavās – “izņemot atlīdzību par izdevumiem un kabatas naudu”, lai nodalītu bez atlīdzības veicamo brīvprātīgo darbu no citas nodarbinātības. Norāda, ka nekur nav arī noteikts šīs atlīdzības apjoms. Nav arī MK noteikumu, kuros būtu noteikts, kas ir kabatas nauda, transporta un dzīvošanas izdevumu atlīdzība, to apjoms un kā to apliek ar nodokļiem.

**I.Briede:** neatbalsta, norādot, ka ES direktīvā ir minētas šīs atlīdzības, un tāpēc būtu definīcijā saglabājams.

**L.Vilsone**: iesaka šādu 1.1 punkta pirmā teikumaformulējumu - “brīvprātīgais - ārzemnieks, kas uz labas gribas pamata bez darba samaksas veic darbu (izņemot izdevumu atlīdzību un kabatas naudu), piedaloties Eiropas Komisijas vai starptautiskas organizācijas finansētā brīvprātīgā darba programmā, kurai nav peļņas gūšanas nolūka un kuras ietvaros tiek īstenoti sabiedrības interesēm atbilstoši mērķi.”.

**J.Ādamsons:** atbalsta JB ieteikumu.

**A.Latkovskis:** norāda, ka J.Dombravas priekšlikums nav daļēji atbalstāms, bet JB piedāvātais formulējums būtu izsakāms komisijas priekšlikumā. Jautā, kurš atbalsta 1.priekšlikumu.

**J.Dombrava**: atsauc 1.priekšlikumu.

**A.Latkovskis**: ierosina veidot un atbalstīt komisijas priekšlikumu JB piedāvātajā redakcijā.

*Deputātiem iebildumu nav.*

**Komisijas priekšlikums atbalstīts.**

**A.Latkovskis:** aicina pamatot **2.priekšlikumu**.

**J.Dombrava**: skaidro, ka priekšlikums paredz deleģējumu Ministru kabinetam noteikt, kādi dokumenti brīvprātīgajam un uzņemošajai vienībai būtu jāiesniedz atbildīgajai iestādei vīzas saņemšanai.

**M.Roze**: neatbalsta, skaidro, ka MK noteikumos, jau ir ietverti visi ar brīvprātīgajiem un uzaicinātājiem saistītie noteikumi.

**I.Briede**: neatbalsta. Ir MK noteikumi par brīvprātīgo darbu.

**L.Vilsone:** neatbalsta. MK noteikumi ir.

**J.Dombrava**: atsauc 2. priekšlikumu. Aicina izstrādāt MK noteikumus, kuros būtu fiksēti noteikumi saistībā ar atbildīgajai iestādei iesniedzamajiem dokumentiem, norāda uz latviešu valodas zināšanu prasības regulējuma nepieciešamību.

**2.priekšlikums atsaukts.**

**A.Latkovskis:** aicina izskatīt **3.priekšlikumu**.

**E.Siliņa**: skaidro, ka precizēta termina “stažieris” definīcija.

**A.Latkovskis**: jautā, vai deputāti 3.priekšlikumu atbalsta.
*Deputāti 3.priekšlikumu atbalsta.*

**3.priekšlikums atbalstīts.**

**A.Latkovskis:** aicina izskatīt **4.priekšlikumu.**

**L.Vilsone:** skaidro, ka nav nepieciešams papildināt 9.2 punktu ar “d” apakšpunktu, jo Direktīvā ir atsauce uz nacion ālo regulējumu un ir trīs spēkā esoši MK noteikumi saistībā ar uzņēmumu grupām.

**M.Roze**: atbalsta.

**A.Latkovskis**: jautā, vai deputāti 4.priekšlikumu atbalsta.

*Deputāti 4.priekšlikumu atbalsta.*

**4.priekšlikums atbalstīts.**

**A.Latkovskis:** aicina izskatīt **5.priekšlikumu.**

**L.Vilsone:** aicina atbalstīt 5.priekšlikumu un daļēji atbalstīt 6.priekšlikumu. Abi redakcionāli precizē 4.panta 11.daļu.

**E.Siliņa**: neiebilst.

**M.Roze**: neiebilst.

**A.Latkovskis**: aicina atbalstīt 5.priekslikumu un daļēji atbalstīt 6.priekslikumu.

*Deputāti 5.priekšlikumu atbalsta. 6.priekšlikumu atbalsta daļēji.*

**5.priekšlikums atbalstīts.**

**6.priekšlikums atbalstīts daļēji 5.priekšlikumā.**

**A.Latkovskis:** aicina izskatīt **7.priekšlikumu**.

**E.Siliņa**: skaidro, ka sadarbībā ar JB ir precizēta redakcija.

**M.Roze**: neiebilst.

**A.Latkovskis**: jautā, vai deputāti 7.priekšlikumu atbalsta.
*Deputāti 7.priekšlikumu atbalsta.*

**7.priekšlikums atbalstīts.**

**A.Latkovskis:** aicina izskatīt **8.priekšlikumu**.

**E.Siliņa**: skaidro, ka sadarbībā ar JB precizēta redakcija.

**M.Roze**: neiebilst.

**A.Latkovskis**: jautā, vai deputāti 8.priekšlikumu atbalsta.
*Deputāti 8.priekšlikumu atbalsta.*

**8.priekšlikums atbalstīts.**

**A.Latkovskis:** aicina izskatīt **9.priekšlikumu**.

**E.Siliņa**: skaidro, ka sadarbībā ar JB precizēta redakcija.

**M.Roze**: neiebilst.

**A.Latkovskis**: jautā, vai deputāti 9.priekšlikumu atbalsta.
*Deputāti 9.priekšlikumu atbalsta.*

**9.priekšlikums atbalstīts.**

**A.Latkovskis:** aicina izskatīt **10.priekšlikumu**.

**E.Siliņa**: skaidro, ka sadarbībā ar JB precizēta redakcija.

**M.Roze**: neiebilst.

**A.Latkovskis**: jautā, vai deputāti 10.priekšlikumu atbalsta.
*Deputāti 10.priekšlikumu atbalsta.*

**10.priekšlikums atbalstīts.**

**A.Latkovskis:** aicina izskatīt **11.priekšlikumu**.

**E.Siliņa**: skaidro, ka sadarbība ar JB precizēta redakcija.

**M.Roze**: neiebilst.

**A.Latkovskis**: jautā, vai deputāti 11.priekšlikumu atbalsta.
*Deputāti 11.priekšlikumu atbalsta.*

**11.priekšlikums atbalstīts.**

**A.Latkovskis:** aicina izskatīt **12.priekšlikumu**.

**E.Siliņa**: skaidro, ka sadarbība ar JB precizēta redakcija.

**M.Roze**: neiebilst.

**A.Latkovskis**: jautā, vai deputāti 12.priekšlikumu atbalsta.
*Deputāti 12.priekšlikumu atbalsta.*

**12.priekšlikums atbalstīts.**

**A.Latkovskis:** aicina izskatīt **13.priekšlikumu**.

**E.Siliņa**: skaidro, ka sadarbība ar JB precizēta redakcija.

**L.Vilsone**: ierosina skatīt 13.priekšlikumu kopā ar 14.priekšlikumu un abus daļēji atbalstīt komisijas priekšlikumā šādā redakcijā “28) termiņuzturēšanās atļauju saistībā ar jauniešu darbu brīvdienās, un viņa ieceļošana un uzturēšanās atbilst Latvijas Republikai saistošiem starptautiskiem tiesību aktiem”.

**A.Latkovskis**: jautā, vai deputāti atbalsta JB ierosinājumu.

*Deputātiem iebildumu nav.*

**13.priekšlikums daļēji atbalstīts komisijas priekšlikumā.**

**14.priekšlikums daļēji atbalstīts komisijas priekšlikumā.**

**Komisijas priekšlikums atbalstīts.**

**A.Latkovskis:** aicina pamatot **15.priekšlikumu**.

**J.Dombrava**: skaidro, ka priekšlikums paredz, ka ārzemniekam, kurš saņēmis ilgtermiņa vīzu vai termiņuzturēšanās atļauju sakarā ar pilna laika studijām Latvijas Republikā akreditētā izglītības iestādē vai sakarā ar studentu apmaiņu, ir tiesības uz nodarbinātību līdz 20 stundām nedēļā, specialitātē (profesijā), kuru persona apgūst izglītības iestādē. Informē, ka restorānos “Pakistānas kebabs” strādā daudz ārvalstnieku.

 **I.Briede**: neatbalsta, jo ES direktīva neatļauj ierobežot nozari, kurā ārvalstu students var strādāt. EK un EP, apspriežot studentu, nodarbinātību, tika uzsvērts, ka tieši sabiedriskās ēdināšanas uzņēmumi ir tās vietas, kur studenti visvairāk strādā. Direktīvas kontekstā tas tiks uzskatīts par nesamērīgu ierobežojumu.

**L.Vilsone:** norāda, ka svarīgi ir tas, ka tie, kas atbraukuši uz Latviju, tiešām studē, citādi nevar ierobežot.

**E.Siliņa**: uzsver, ka tas ir kontroles jautājums, vai studenti patiešām faktiski studē. Nevar ar likumu ierobežot studentu tiesības strādāt.

**M.Roze**: attiecībā uz restorānos “Pakistānas kebabs” strādājošiem skaidro, ka informācija ir nodota Valsts robežsardzei un Valsts valodas inspekcijai pārbaudei.

**A.Latkovskis**: aicina iegūtos pārbaudes rezultātus darīt zināmus arī komisijai.

**V.Spolītis:** neatbalsta ierosinājumu ierobežot studentiem tiesības strādāt jebkurā nozarē.

**J.Dombrava**: norāda, ka bieži vien nauda, kurai saskaņā ar likumu jābūt studenta kontā, lai viņš varētu ierasties Latvijā, ir virtuāla nauda, kura reāli nav studenta rīcībā, tādejādi tiek pārkāptas Imigrācijas likuma normas.

**J.Ruks:** neatbalsta priekšlikumu.

**J.Ādamsons:** neatbalsta priekšlikumu.

**A.Latkovskis:** aicina deputātus paust attieksmi balsojot**.**

*Balsojums: 3 par, 4 pret, 2 atturas.*

**15.priekšlikums nav atbalstīts.**

**A.Latkovskis:** aicina pamatot **16.priekšlikumu**.

**J.Dombrava**: skaidro, ka priekšlikums paredz uzaicinātājam liegt iespēju turpmāk uzaicināt citus ārvalstniekus, ja ir konstatēti vairāki pārkāpumi, kad uzaicināto ārzemnieku ieceļošanas un uzturēšanās mērķis nesakrīt ar vīzas vai uzturēšanās atļaujas pieprasīšanai iesniegtajos dokumentos norādīto mērķi.

 **M.Roze**: skaidro, ka likumā ir regulējums par nodarbinātību un kārtību, kādā tiek liegtas uzaicinājuma tiesības pārkāpumu gadījumā. Taču doma ir laba un šī norma būtu attīstāma un iestrādājama jaunajā imigrācijas likumprojektā.

**K.Seržants**: ierosina padomāt par atbildības noteikšanu saistībā ar uzaicinātāja pārkāpumiem. Formāli atbalsta J.Dombrava ideju uz laiku liegt tiesības uzaicinātājam uzaicināt ārvalstnieku.

**L.Vilsone**: norāda, ka piedāvātā norma būtu grūti piemērojama, jo nav skaidrs, kas jāsaprot ar vairākiem pārkāpumiem - norma nav gatava.

**E.Siliņa**: norāda, ka uz trešo lasījumu šādu normu nevar ielikt likumā, bet J.Dombravas ideja nav slikta, taču norma būtu precīzāk jāizstrādā. Turklāt Krimināllikumā jau ir 285.1 un 285.2 pants, kas nosaka atbildību par ļaunprātīgu personas nodrošināšanu ar iespēju likumīgi iegūt tiesības uzturēties Latvijā.

**E.Šnore**: atbalsta priekšlikumu.

**J.Ādamsons**: aicina noraidīt priekšlikumu, bet konceptuāli atbalsta ideju.

**A.Bukšs:** aicina ievērot samērīgumu. Neatbalsta priekšlikumu, bet ideja laba.

**L.Vilsone:** norāda, priekšlikumā netiek norobežota atbildība. Tā ir tiesības aizskaroša un būtu tālāk izstrādājama.

**J.Dombrava**: nepiekrīt. norāda uz 9.1 pantu.

**A.Latkovskis:** aicina deputātus paust attieksmi balsojot**.**

*Balsojums: 4 par, 3 pret, 2 atturas.*

**16.priekšlikums nav atbalstīts.**

**A.Latkovskis:** aicina izskatīt **17.priekšlikumu.**

**L.Vilsone:** skaidro, ka tas ir redakcionāls precizējums.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 17.priekšlikumu

*Deputāti 17.priekšlikumu atbalsta.*

**17.priekšlikums atbalstīts.**

**A.Latkovskis:** aicina izskatīt **18.priekšlikumu**.

**E.Siliņa**: skaidro, ka tas tapis sadarbība ar Ārlietu ministriju un nosaka, ka, ja ilgtermiņa vīzu pieteikumu pieņemšanā pārstāvniecība sadarbojas ar ārpakalpojumu sniedzējiem, tad sadarbības nodrošināšanai ar ārpakalpojumu sniedzēju slēdz atbilstošu deleģēšanas līgumu.

**M.Roze**: neiebilst.

**L.Vilsone**: neiebilst.

**A.Latkovskis**: jautā, vai deputāti 18.priekšlikumu atbalsta.
*Deputāti 18.priekšlikumu atbalsta.*

**18.priekšlikums atbalstīts.**

**A.Latkovskis:** aicina izskatīt **19.priekšlikumu.**

**E.Siliņa:** skaidro, ka tas ir tehnisks precizējums.

**L.Vilsone:** neiebilst.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 19.priekšlikumu.

*Deputāti 19.priekšlikumu atbalsta.*

**19.priekšlikums atbalstīts.**

**A.Latkovskis:** aicina izskatīt **20.priekšlikumu.**

**E.Siliņa:** skaidro, ka tas ir tehnisks precizējums.

**L.Vilsone:** neiebilst.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 20.priekšlikumu.

*Deputāti 20.priekšlikumu atbalsta.*

**20.priekšlikums atbalstīts.**

**A.Latkovskis:** aicina izskatīt **21.priekšlikumu.**

**L.Vilsone:** neiebilst.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 21.priekšlikumu

*Deputāti 21.priekšlikumu atbalsta.*

**21.priekšlikums atbalstīts.**

**A.Latkovskis:** aicina izskatīt **22.priekšlikumu.**

**E.Siliņa:** skaidro, ka norma ir konkretizēta.

**L.Vilsone:** neiebilst.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 22.priekšlikumu

*Deputāti 22.priekšlikumu atbalsta.*

**22.priekšlikums atbalstīts.**

**A.Latkovskis:** aicina izskatīt **23.priekšlikumu.**

**E.Siliņa:** skaidro, ka tas ir redakcionāls precizējumus, tapis sadarbībā ar JB.

**L.Vilsone:** neiebilst.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 23.priekšlikumu

*Deputāti 23.priekšlikumu atbalsta.*

**23.priekšlikums atbalstīts.**

**A.Latkovskis:** aicina izskatīt **24.priekšlikumu.**

**E.Siliņa:** skaidro, ka tas ir tehnisks precizējums.

**L.Vilsone:** neiebilst. Atsauc 25.priekslikumu.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 24.priekšlikumu.

*Deputāti 24.priekšlikumu atbalsta.*

**24.priekšlikums atbalstīts.**

**25.priekšlikums atsaukts.**

**A.Latkovskis:** aicina izskatīt **26.priekšlikumu.**

**E.Siliņa:** skaidro, ka priekšlikums attiecas uz uzturēšanas atļaujas atteikšanu, ja students nav sasniedzis pietiekamu progresu studijās, ar izņēmumu, ja tam par pamatu bijuši no ārzemnieka neatkarīgi iemesli. tas paredzēts, lai augstskola varētu kontrolēt studentu progresu.

**J.Dombrava**: savu **27.priekšlikumu** atsauc. Norāda, ka labāk lietot terminu “neatkarīgi apstākļi”, neminot piemērus.

**J.Ādamsons**: piekrīt J.Dombravas ierosinājumam. Aicina atgriezties pie 24.priekšlikuma. Norāda, ka lietojams termins “izslēgt” , nevis “svītrot”.

**L.Vilsone:** skaidro kā tā ir 20 gadu tradīcija – Saeima likumprojektos lieto terminu “izslēgt” , bet Ministru kabinets - terminu “svītrot” . Atbalsta 26 priekšlikumu. Piekrīt terminam “neatkarīgi apstākļi”, tāpat atbalsta piemēra izslēgšanu.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 26.priekšlikumu daļēji atbalstīt, iekļaujot komisijas priekšlikumā, izsakot 39. punktu šāda redakcijā : “ “39) ārzemnieks pieprasa vai reģistrē termiņuzturēšanās atļauju kā students un nav sasniedzis pietiekamu progresu studijās, ko norāda viens vai vairāki no šādiem apstākļiem un, ja tam par pamatu nav no ārzemnieka neatkarīgi apstākļi.”.

*Deputāti 26.priekšlikumu daļēji atbalsta. Komisijas priekšlikumu atbalsta.*

**26.priekšlikums daļēji atbalstīts komisijas priekšlikumā.**

**Komisijas priekšlikums atbalstīts.**

**27.priekšlikums atsaukts.**

**A.Latkovskis:** aicina izskatīt **28.priekšlikumu.**

**E.Siliņa**: ierosina pēc analoģijas ar 39.punktu izslēgt 34.punktā piemēru.

**A.Latkovskis**: aicina atbalstīt 28.priekšlikumu daļēji atbalstīt, iekļaujot komisijas priekšlikumā, izslēdzot vārdus ”piemēram, nepārvarama vara vai slimība”.

*Deputāti 28.priekšlikumu daļēji atbalsta. Komisijas priekšlikumu atbalsta.*

**28.priekšlikums daļēji atbalstīts komisijas priekšlikumā.**

**Komisijas priekšlikums atbalstīts.**

**A.Latkovskis:** aicina izskatīt **29.priekšlikumu.**

**L.Vilsone:** skaidro, ka irpiedāvāts svītrot “e” apakšpunktu, jo JB ieskatā šis lēmuma veids ir lieks.

**M.Roze**: neatbalsta.

**A.Latkovskis**: aicina atbalstīt 29.priekšlikumu atbalstīt.

*Deputāti 29.priekšlikumu atbalsta.*

**29.priekšlikums atbalstīts.**

**A.Latkovskis:** aicina izskatīt **30.priekšlikumu.**

**J.Ādamsons:** skaidro, ka piedāvāts grozīt 61.panta otro daļu, nosakot, ja ārvalsts diplomātiskais pārstāvis ir Latvijas Republikai nevēlama persona (*persona non grata*), par viņa iekļaušanu sarakstā lemj ārlietu ministrs. Par pārējiem ārzemniekiem lemj iekšlietu ministrs, tam par pamatu ir noteikta vesela rinda nosacījumu, kādu nav ārlietu ministra lēmumam. Ārlietu ministra lēmums nav pārsūdzams, tāpēc nav ievērots samērīguma princips.

**S.Pēkale:** priekšlikumu neatbalstaskaidro, ka tam jābūt attiecināmam uz visiem ārzemniekiem, jo ārlietu ministra lēmums ir politisks lēmums un netiek pieņemts vienpersonīgi, jo tiek ņemta vērā arī izlūkdienestu informācija. Kā politisks lēmums tas nav pārsūdzams.

**E.Siliņa:** neatbalsta, jo sašaurina spēkā esošo normu.

**J.Ādamsons**: norada, ka katram lēmumam par *persona non grata* jābūt konkrēti pamatotam.

**K.Seržants**: neatbalsta.

**V.Spolītis***:* neatbalsta.

**A.Latkovskis**: aicina deputātus paust savu attieksmi balsojot.

*Balsojums: 2 par , 7 pret, 0 atturas.*

**30.priekšlikums nav atbalstīts.**

**A.Latkovskis:** aicina izskatīt **31.priekšlikumu.**

**E.Siliņa:** informē, ka iesniegtajā priekšlikumā ir ieviesusies kļūda, skaitlis “46” būtu jāaizstāj ar skaitli “47”, jo 46.punkts jau eksistē. Pārejas noteikumu 47.punkts nodrošina tiesiskā paļāvības principa ievērošanu.

**L.Vilsone:** neiebilst, aicina nomainīt skaitli “46’ pret skaitli “47”.

**A.Latkovskis:** jautā, vai būtu vajadzīgs komisijas priekšlikums.

**L.Vilsone:** uzskata, ka nav vajadzīgs.

**A.Latkovskis**: apliecina, ka skaitlis “46” tiks nomainīts ar skaitli “47”, un tas tiks piefiksēts protokolā. Komisijas priekšlikumu veidot nevajag.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 31.priekšlikumu.

*Deputāti 31.priekšlikumu atbalsta.*

**31.priekšlikums atbalstīts.**

**A.Latkovskis:** aicina izskatīt **32.priekšlikumu.**

**L.Vilsone:** skaidro, ka piedāvāts pārejas noteikumu 46.punktā aizstāt vārdus “kas iesniegti pēc 2019. gada 1. janvāra” ar vārdiem “kas iesniegti sākot no 2019. gada 1. janvāra.”, lai 1.janvāris būtu iekļauts.

**I.Briede**: neiebilst.

**M.Roze**: neiebilst.

**A.Latkovskis**: aicina atbalstīt 32.priekšlikumu.

*Deputāti 32.priekšlikumu atbalsta.*

**32.priekšlikums atbalstīts.**

**A.Latkovskis:** aicina likumprojektu atbalstīt un virzīt izskatīšanai Saeimā 3.lasījumā.

*Deputāti likumprojektu atbalsta.*

**Lēmums:**

- likumprojektu “Grozījumi Imigrācijas likumā” (1192/Lp12)atbalstīt un virzīt izskatīšanai Saeimā 3.lasījumā.

**L.Vilsone**: lūdz, veidojot tabulu, priekšlikumus ievietot precīzi pretim tām redakcijām, kas ir spēkā, un neiekļaut tabulā 10 lapas ar spēkā esošām redakcijām, kurām pretim nav neviena priekšlikuma, tā taupot Latvijas priedes.

**A.Latkovskis**: apliecina, ka komisijas vecākā konsultante strādās ar konsultantiem pastiprinātā režīmā, gatavojot tieši šo tabulu.

 *Sēde pabeigta 2018.gada 12.jūnijā plkst. 11.15.*

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante M.Markevica